שרה נתניהו

שרה נתניהו (נולדה בכ"ב בחשוון ה'תשי"ט, 5 בנובמבר 1958) היא רעייתו של ראש ממשלת ישראל בנימין נתניהו, ופסיכולוגית חינוכית מומחית העובדת בעיריית ירושלים. שרה בן ארצי נולדה בקריית עמל (חלק מקריית טבעון), לחווה ושמואל בן ארצי. היא למדה בבית הספר התיכון על-שם חיים גרינברג בקריית טבעון. שימשה כתבת נוער ב"מעריב לנוער". שירתה בצה"ל כמאבחנת מחקר באמ"ן. ב-1984 סיימה תואר ראשון בפסיכולוגיה באוניברסיטת תל אביב, וב-1995 סיימה תואר שני בפסיכולוגיה באוניברסיטה העברית בירושלים, במסגרתו כתבה תזה בנושא בדיקת המהימנות הפסיכודיאגנוסטית של מבחן אינטליגנציה וכסלר לילדים, בהדרכת ד"ר סורל קאהן. בשנת 1980 התחתנה עם דורון נויברגר, חבר קיבוץ געש. ב-1987 השניים התגרשו לאחר 7 שנות נישואין. נתניהו עבדה כמאבחנת פסיכוטכנית לילדים מחוננים ב"מכון לקידום נוער ליצירתיות ולמצוינות" בראשות ד"ר אריקה לנדאו, כמאבחנת במרכז שיקום מקצועי של משרד העבודה, וכדיילת אוויר ב"אל על". במרץ 1991 נישאה לבנימין נתניהו, שהיה אז חבר כנסת וסגן שר מטעם הליכוד. במהלך הקדנציה הראשונה של נתניהו כראש הממשלה, החל מ-1996 שימשה יו"ר חוג הידידים של אגודת "יד ביד" לילדים במצוקה. לזמן קצר שימשה גם נשיאת עמותת "צעד קדימה" לילדים הפגועים משיתוק מוחין. בשנת 2000 החלה לעסוק במקצועה, והיא עובדת כפסיכולוגית חינוכית (מומחית משנת 2009) בשירות הפסיכולוגי החינוכי של עיריית ירושלים במשרה חלקית. בין בתי הספר בהם היא עובדת: בית חנה לבנות חרדיות וממ"ד נועם רמות בנים. באפריל 2018 פנתה לרעייתו של ראש ממשלת אוסטרליה, מלקולם טרנבול, בעניין המשלוחים החיים מאוסטרליה לישראל, ובעקבות זאת הורה שר החקלאות האוסטרלי, דייוויד ליטלפראוד (אנ'), על בחינה מהירה של המשלוחים בחודשים החמים, שבהם גדול סבלן של הבהמות המובלות. ב-10 בדצמבר 2018 יצאה לשליחות דיפלומטית בגואטמלה במסגרת משלחת של משרד החוץ, בעקבות הזמנתה של אשת נשיא גואטמלה, פטריסיה מוראלס. במהלך הקדנציה הראשונה של בנימין נתניהו כראש הממשלה קיבלה שרה נתניהו תשומת לב רבה מאמצעי התקשורת בישראל. לרוב היה העיסוק בה בנימה שלילית, ועיקר הטענות היו על יחסי אנוש לקויים, ועל כך שיש לה השפעה חריגה על החלטות בעלה, בפרט בנושא מינויים למשרות בכירות. בתגובה טענה נתניהו כי דמה נשפך. העיסוק הציבורי בה התמתן במידה רבה לאחר סיום כהונתו של נתניהו כראש הממשלה (בקדנציה הראשונה שלו), בשנת 1999. בספטמבר 2002 פורסמה בתקשורת שיחת טלפון סוערת שקיימה, ובה אמרה שאם לא מעוניינים בבעלה - "נעבור לחוץ לארץ. שהמדינה הזאת תישרף. המדינה בלעדי ביבי לא תחזיק מעמד". לאחר הפרסום התנצלה נתניהו, ואמרה שהדברים נאמרו בשעת כעס. בשנת 2008 פרסם ערוץ 10 כי בזמן מלחמת לבנון השנייה, כשנסע בנימין נתניהו בלוויית רעייתו שרה ללונדון למסע הסברה, שולמו הוצאותיהם על ידי תורם לונדוני. בתגובה הגיש נתניהו תביעת דיבה נגד הערוץ. נסיעתה של שרה נתניהו לא אושרה כנדרש על ידי ועדת האתיקה, ובנימין נתניהו קיבל הערה על כך מהוועדה. תביעת הדיבה נמחקה ב-2009. גם במהלך הקדנציה השנייה של בנימין נתניהו בראשות הממשלה, שהחלה במרץ 2009, המשיכה שרה נתניהו לקבל תשומת לב, לרוב בנימה שלילית, מאמצעי התקשורת. לעומת זאת, בכתבת עומק שפרסם העיתון "בילד" הגרמני ביוני 2012 תוארה נתניהו כ"אשה אינטליגנטית ורחומה שמקדישה את עצמה לתמיכה בבעלה". באותה כתבה צוטטו דברי בעלה בנימין נתניהו לפיהם שרה היא ששכנעה אותו לבסוף להסכים לעסקת שליט עם החמאס, שכללה שחרור של כאלף מחבלים, מתוכם 280 שנשפטו למאסרי עולם על ביצוע ותכנון פיגועי טרור ורצח בישראל, תמורת גלעד שליט. ניר חפץ, עורך "מעריב" ששימש קודם לכן ראש מערך ההסברה הלאומי בלשכת ראש הממשלה נתניהו, אמר ב-2012 כי "יש לא מעט עוול באופן שבו שרה נתניהו מוצגת על ידי התקשורת הישראלית" וכי מעולם לא ראה אותה מתערבת בהליך קבלת ההחלטות בלשכה בענייני המדינה בתקופה בה עבד שם. לעומת זאת, אורית גלילי צוקר, יועצת אסטרטגית לבנימין נתניהו, אמרה: "מה מצפים מאשת ראש ממשלה, בוודאי מאישה כמו שרה שהיא שותפה מלאה בכתיבת הנאומים שלו? קחי כדוגמה את נאום בר-אילן ואת הקפאת הבנייה ביהודה ושומרון, אלה דברים שעוברים גם דרך הבית. צריך גיבוי של משפחה כדי לעשות את המהלכים הגדולים שהיו ואת הגדולים שיהיו. ושרה היא אישה שיש לה בהחלט מה להשמיע". בפברואר 2013 זכתה השמלה שלבשה נתניהו בטקס השבעת הכנסת ה-19 לדיון נרחב באמצעי התקשורת. אשת המשנה לראש הממשלה ג'ודי ניר מוזס שלום ושרת התרבות והספורט לימור לבנת וכן אריה דרעי גינו את העיסוק התקשורתי בלבושה. בשנת 2013 דורגה על ידי מגזין "פורבס ישראל" במקום הראשון בדירוג השנתי של 50 הנשים החזקות בישראל. מטעם המגזין הוסבר שהיא דורגה כך בגלל השפעתה ומעורבותה במינויים בסביבת ראש הממשלה, על פי מקורות שהתראיינו למגזין. בפברואר 2015 הופיעה במיזם צילומי אופנה של השבועון "את", בהמשך לתמונות של מיכל הרצוג, אשתו של יצחק הרצוג, שהתמודד אז בבחירות לכנסת העשרים מול בנימין נתניהו על ראשות הממשלה. הצילומים פורסמו חרף דרישתה של נתניהו לדחות את פרסומם עד לאחר הבחירות. במסיבת עיתונאים שקיים ביוני 2016 יחד עם נשיא רוסיה ולדימיר פוטין התלונן בעלה ראש הממשלה בנימין נתניהו על היחס התקשורתי שמקבלת רעייתו, ואמר כי ״ברור שזה חלק מרדיפה פוליטית שיטתית. מה שלא הצליחו לעשות בקלפי מנסים לעשות בהאשמות שווא עם ניפוח תקשורתי אדיר, ולצורך זה לא בוחלים בשום אמצעי. רומסים את דמותה של רעייתי והופכים אותה לאבק אדם". בנאום שנשא כעבור שנה חזר נתניהו על טענות דומות. בינואר 2018 פרסם פורטל "וואלה" שיחת טלפון משנת 2009 בין שרה נתניהו לבין יועצה של משפחת נתניהו, בנוגע לכתבה במדור רכילות. במהלך השיחה התקוממה נתניהו על כך שהכתבה לא משקפת נכונה את מקצועה ופעילותה הציבורית. ההקלטה גררה פרודיות רבות ואזכור בתוכנית הסאטירה "ארץ נהדרת". באוקטובר 2023, דווח כי הורתה למקורבים ולגורמים בלשכתה להתחיל לאסוף את כל החומרים, התקשורתיים הגלויים והפרוטוקולים החסויים מישיבות הקבינט והדיונים הביטחוניים, ואת כל הציטוטים של בכירי מערכת הביטחון, בעבר ובהווה, עם ההערכות המודיעיניות החסרות שלהם לגבי יכולות וכוונות החמאס בעזה. שרה ובנימין נתניהו הגישו לפחות שבע תביעות דיבה נגד עיתונאים ואמצעי תקשורת בישראל [דרוש מקור]. תביעה אחת, כנגד רשת שוקן והכתבת סיון כהן, הסתיימה ביולי 2002 בפסיקת פיצוי על סך 110,000 ש"ח לשרה נתניהו, בעקבות שתי ידיעות שפורסמו אודותיה בטור הרכילות של המקומון "כל העיר" שבהן נטען כי קיבלה מסאז'ים במהלך הרצאת בעלה במונטריאול וכי "שיגעה" את מתקיני Yes במהלך התקנה. בית המשפט קבע כי "דברי-זלזול שפורסמו על התובעת הרווים בלשון הרע" כמי ש"עיקר מעייניה נתונים לנהנתנות, נצלנות ובזבזנות...הינם דברים בדויים, שלא היו ולא נבראו". במקרה נוסף תבעו בני הזוג את יגאל סרנה, תביעת דיבה על סך 279 אלף ש"ח, לאחר שפרסם במרץ 2016 סטטוס בפייסבוק שבו טען כי שיירת ראש הממשלה נעצרה בלילה בכביש 1, וראש הממשלה בנימין נתניהו סולק ממכוניתו בהוראת שרה אשתו. ב-11 ביוני 2017 קבע בית המשפט שאמיתות הסיפור שהפיץ סרנה לא הוכחה ולכן מדובר בלשון הרע שפורסם במטרה לפגוע, וחייב את סרנה לשלם לבני הזוג נתניהו 100 אלף ש"ח כפיצויים, ועוד 15 אלף ש"ח הוצאות משפט. ערעור שהגיש סרנה על הפסיקה, נדחה ונפסק כי עליו לשלם לבני הזוג נתניהו 20 אלף ש"ח נוספים כהוצאות משפט. תביעה שלישית כנגד רוני מלול ומעריב שפרסמו כי תפסה חנייה ציבורית על חשבון הציבור במקום מגוריה הסתיימה בפברואר 2009 בפשרה שלפיה "מעריב" יפרסם הודעת התנצלות ויפצה אותה ב-12,500 ש"ח בגין אגרת בית משפט, לאחר שהתברר שנתניהו איננה נוהגת ברכב ודרישות השב"כ היו לתפוס מקום ללא ידיעתה. תביעת דיבה נוספת שנתניהו הגישה נגד העיתונאי בן כספית על סך מיליון ש"ח, לאחר שזה כתב שהיא הביאה לפיטורי חצרן בן 70, אב שכול, הסתיימה ב-2016 בפשרה שלפיה שרה נתניהו תקבל 50,000 ש"ח "לכיסוי הוצאותיה המשפטיות", וכספית יפרסם התנצלות על פרסומו הכוזב. שתי תביעות דיבה נגד רביב דרוקר, מיקי רוזנטל, ערוץ 10 ונענע10, בסך 3.5 מיליון שקל בפרשת ביביטורס הסתיימו באוקטובר 2012 בהסכם גישור, שנוסח בעזרת המשנה לנשיא בית-המשפט העליון בדימוס תיאודור אור ששימש כמגשר, שבו כמחווה למצבו הכלכלי הקשה של הערוץ, בני הזוג נתניהו משהים את התביעות והערוץ מתחייב לסקר "באופן הוגן וענייני" את בני הזוג. בינואר 2022 החלה להתברר בבית משפט השלום בתל אביב תביעת דיבה על סך 837 אלף שקלים, שהגישו בני הזוג נתניהו ובנם יאיר נגד ראש הממשלה לשעבר אהוד אולמרט, על שטען בשני ראיונות בתוכניות טלוויזיה שהם "חולי נפש הזקוקים לטיפול פסיכיאטרי". בנובמבר 2022 התקבלה התביעה בעיקרה, ואולמרט חויב לפצות את התובעים: 20 אלף ש"ח לבנימין נתניהו, 35 אלף ש"ח לשרה נתניהו ו-7,500 ש"ח ליאיר נתניהו, ובנוסף הוצאות משפט ושכר טרחת עורך דין בסך 35 אלף ש"ח. בפברואר 2023 הרשיע בית המשפט השלום בתל אביב את בעז דרורי, קבלן שיפוצים, בהטרדה מינית של שרה נתניהו, לאחר שצייץ בטוויטר ציוץ מבזה כלפיה. בהסדר טיעון נגזרו עליו מאסר על תנאי ו-800 שקלים פיצויים, לאחר שהשופט התחשב במצבו האישי והכלכלי. בשנת 2010 הגישה ליליאן פרץ, מנהלת משק הבית של משפחת נתניהו בקיסריה, תביעה בסך 370 אלף שקל נגד שרה נתניהו בבית הדין האזורי לעבודה, ובה טענות על הלנת שכר, תנאי העסקה בלתי הוגנים ושימוש באלימות מילולית. בתגובה הגישה נתניהו תביעה נגדית על הפרת סודיות. לאחר כישלון מספר מגשרים ובעקבות המלצת השופטת העניין הסתיים בפשרה שפרטיה לא פורסמו, ובמסגרתה מחקו השתיים את התביעות ההדדיות. שמה של נתניהו עלה בתביעות שהגישו בבית הדין לעבודה עובדי מעון ראש הממשלה, גיא אליהו ומני נפתלי נגד משרד ראש הממשלה. בפברואר 2016 קיבל בית הדין האזורי לעבודה בירושלים בראשות השופטת דיתה פרוז'ינין את תביעתו של מני נפתלי נגד משרד ראש הממשלה ופסק פיצויים לנפתלי בסך 170 אלף שקל, כולל הוצאות משפט, בין השאר בגין העסקה פוגענית. בפסק הדין נכתב, בין השאר: "העדויות הרבות שהוצגו בפני בית הדין מצביעות על כך שבמעון שררו תנאי העסקה פוגעניים בגין התנהגותה של נתניהו ויחסה אל העובדים שכלל דרישות מוגזמות, העלבות, השפלות והתפרצויות זעם". נתניהו הגישה ערעור על פסק הדין, אך ערעורה נדחה על הסף, משום שלא הייתה צד לתביעה. עתירתה לבג"ץ בעניין זה נדחתה על הסף. גם המדינה ערערה על פסק הדין, אך בהמלצת בית הדין משכה את ערעורה. במרץ 2016 במסגרת התביעה של גיא אליהו, עובד אחר במעון ראש הממשלה, הגישה שרה נתניהו בקשה לפסול את נשיאת בית הדין לעבודה, השופטת דיתה פרוז'ינין, בנימוק שהיא הכריעה לטובת מני נפתלי. הבקשה נדחתה. לאליהו נפסק פיצוי מהמדינה בסך 120 אלף ש"ח, 65 אלף ש"ח עקב העסקה פוגענית ועוד 55 אלף ש"ח עקב הפרות שונות של דיני העבודה. תביעת חסינות לפיטורין של מנהל עובדי הניקיון יעקב קדוש, שטען כי נתניהו התעמרה בעובדות המעון, נמשכה בדצמבר 2020, לאחר שנחשף במהלך הדיון כי העיד עדות שקר וכי לא היה עובד משרד ראש הממשלה בזמן פיטוריו. ב-23 בפברואר 2022 נדחתה תביעתה של שירה רבן בבית המשפט לענייני עבודה שטענה להתעמרות מצידה של נתניהו, לאחר שבית המשפט קבע כי גרסתה אינה מהימנה. בית המשפט לא פסק הוצאות לאור מצבה הכלכלי של רבן. בין השנים 2014–2015 נחשפו, בין היתר על ידי מבקר המדינה יוסף שפירא, מספר פרשות הקשורות לניהול מעון ראש הממשלה אשר בעניינן עלה חשד לביצוע עבירות פליליות. במהלך שנת 2015 אוגדו הפרשות הללו יחד וכונו "פרשת מעונות ראש הממשלה", ובאוגוסט 2015 נפתחה חקירה פלילית נגד נתניהו. היא נחקרה באזהרה בפרשה מספר פעמים. בספטמבר 2017 הודיע היועץ המשפטי לממשלה, אביחי מנדלבליט, על כוונתו להגיש נגדה כתב אישום, בכפוף לשימוע, בעבירות של קבלת דבר במרמה בנסיבות מחמירות, מרמה והפרת אמונים תוך יצירת מצג שווא, בגין הזמנת ארוחות בסך 359,000 ש"ח בניגוד לנהלים, מספטמבר 2010 ועד מרץ 2013. מנדלבליט החליט לסגור את התיקים נגדה בפרשת החשמלאי ובפרשת המטפלת הסיעודית. עוד קודם הוחלט שאין מקום להמשיך בחקירת טענות נוספות שעלו בנושאי בקבוקים, נרות נשמה וריהוט גן. ב-21 ביוני הוגש נגדה כתב אישום בעבירות של קבלת דבר במרמה ומרמה והפרת אמונים, ובתום הליך של גישור פלילי הוסכם על הסדר טיעון שבעקבותיו הוגש ב-12 ביוני 2019 כתב אישום מתוקן, שייחס לנתניהו קבלת ארוחות מוכנות עבורה ועבור בני משפחתה ואורחיהם בסכום של 175,000 ש"ח. ב-16 ביוני 2019 הורשעה נתניהו בניצול בתחבולה של טעות הזולת ללא מרמה (סעיף 416 לחוק העונשין), והוטל עליה לשלם פיצוי לקופת המדינה בסך 45 אלף ש"ח בתוספת קנס בסך 10,000 ש"ח. למימון ייצוגה המשפטי בתיק זה קיבלה שרה נתניהו מתנה בסך 270 אלף דולר מנתן מיליקובסקי, בן דודו של בנימין נתניהו. בעקבות פסק הדין הגישה התנועה לאיכות השלטון עתירה לבג"ץ שדרשה להגיש תביעה אזרחית בעניין נגד שרה נתניהו. ב-7 באפריל 2022 בג"ץ דחה את העתירה ופסק לנתניהו החזר הוצאות בסך 5,000 שקלים. במרץ 2018 נחקרה נתניהו באזהרה בתיק 4000. בדצמבר אותה שנה פרסמה המשטרה את עמדתה כי התגבשה תשתית ראייתית נגדה. ב-28 בפברואר 2019 הודיע היועץ המשפטי לממשלה, אביחי מנדלבליט כי לא יוגש כתב אישום נגד שרה נתניהו בתיק זה. כמו כן הודיע היועץ כי החקירה בעניין תיק 4001 תיסגר אף היא בלא הגשת כתב אישום. שרה נתניהו נשואה לבנימין נתניהו ואם לשני בנים, יאיר ואבנר. אבנר היה חתן התנ"ך הארצי לבתי ספר ממלכתיים ומקום שלישי בחידון התנ"ך העולמי בשנת תש"ע. בין השנים 2015–2018 גידלו הזוג נתניהו בביתם את הכלבה קאיה. אחיה הם: מתניה בן ארצי, פרופסור למתמטיקה, ד"ר חגי בן ארצי, מרצה לתנ"ך ולמחשבת ישראל (בעקבות ביקורתו החריפה על הסכם חברון, נותקו היחסים בינו ובין משפחת נתניהו), ואמציה בן ארצי, טייס קרב לשעבר, איש תקשורת מחשבים המתגורר בארצות הברית. עלות האבטחה של שרה נתניהו מוערכת בעלות של כ-2.3 מיליון שקלים לשנה אילן בן-עמי, עידית נבו (ע), האישה שאיתו: חייהן הפרטיים והציבוריים של נשות ראשי הממשלה בישראל, תל אביב-יפו: מטר - הוצאה לאור, 2010. שרה נתניהו, עמ' 197–224. שרה נתניהו, ברשת החברתית אינסטגרם אשת ראש הממשלה(הקישור אינו פעיל, 20.6.2021), באתר משרד ראש הממשלה שרה נתניהו, ב"וידאופדיה" – אנציקלופדיית הווידאו של חברת החדשות באינטרנט מערכת ערוץ 20, ראיון מיוחד לרגל יום האישה עם שרה נתניהו, באתר ערוץ 20, 14 במרץ 2017(הקישור אינו פעיל, 20.6.2021) חגית ששר והילי מויאל, בעלי שומר על המדינה ואני שומרת עליו, באתר תכלת תקשורת, 12 בספטמבר 2018 עופר חדד, ‏שרה נתניהו לחדשות 12: "מרגישה שעברתי אלימות מינית", באתר ‏מאקו‏, 12 באוגוסט 2020 מספר רישיון 27-5040 שרה נתניהו, מהימנות בינאישית בהערכה פסיכודיאגנוסטית על סמך מבחן WISC-R, עבודת גמר לתואר מוסמך במגמה לפסיכולוגיה חינוכית, בהדרכת ד"ר סורל קאהן, ירושלים: האוניברסיטה העברית בירושלים, תשנ"ה 1995. תיק אישי, פוליטיקה | שרה נתניהו, באתר ynet עוזי בנזימן, פצצה מלוכלכת, באתר העין השביעית, 9 במאי 2016 יעל לוי, בואי שרה: עמותות למען ילדים מחכות לנתניהו, באתר ynet, 2 באפריל 2009 ציפי מלכוב, דודי אביטן, פסיכולוגית בית הספר: שרה נתניהו, באתר mynet‏ ירושלים, 19 באוגוסט 2013(הקישור אינו פעיל, 20.6.2021) פורסם היקף העסקתה של שרה נתניהו, באתר ערוץ 7, 18 בספטמבר 2017 נחמה רוזנברג, שרה נתניהו מטפלת בחרדים, באתר בחדרי חרדים, 10 במאי 2009 המחאה של שרה נתניהו: "קורע לב", החדשות, 11 באפריל 2018; Israel's first lady condemns sheep cruelty, The Daily Advertiser, April 12 2018 איתמר אייכנר וטובה צימוקי, שרה נתניהו בשליחות דיפלומטית בגואטמלה: "אין לה מעמד מיוחד", באתר ynet, 10 בדצמבר 2018 מיכל גרייבסקי, אמירה לם, מלי קמפנר-קריץ, תיק שרה נתניהו, באתר 7 ימים, ידיעות אחרונות, ‏12 בדצמבר 1997 שרה נתניהו: "נעבור לחוץ לארץ. שהמדינה הזאת תישרף", באתר וואלה, 5 בספטמבר 2002 אמנון מרנדה, פנייה למזוז: חקור מי מימן הוצאות נתניהו בלונדון, באתר ynet, 15 במרץ 2008 תביעה: בנימין נתניהו נ' חדשות ערוץ 10, באתר News1 מחלקה ראשונה, 16 במרץ 2008 רביב דרוקר, תביעת לשון הרע של נתניהו, באתר הבלוג של רביב דרוקר, ‏8 ביוני 2009 אריק בנדר, ועדת האתיקה: נסיעת שרה נתניהו לא אושרה, באתר nrg‏, 16 במרץ 2008 החלטת ועדת האתיקה בעניין קובלנה של מעיין אמודאי (יו"ר המשמרת הצעירה של מפלגת העבודה) נגד חה"כ בנימין נתניהו, באתר הכנסת, ‏ה' בתמוז התשס"ח – 8 ביולי 2008 אורן פרסיקו, פעם שביעית גלידה, באתר העין השביעית, 28 במרץ 2016 עופר אדרת, בלעדי: הראיון המלא של שרה נתניהו ל"בילד" הגרמני || רה"מ נתניהו: "שרה הייתה זו ששכנעה אותי סופית לשחרר את גלעד שליט", באתר הארץ, 9 ביוני 2012 ניצן ארליך, ‏ביבי חשף: "שרה שכנעה אותי לשחרר את גלעד שליט", באתר כיכר השבת, 10 ביוני 2012 לי-אור אברבך, ‏עורך "מעריב": "קיוויתי שהתפקיד הזה יהיה לשנים ארוכות", באתר גלובס, 13 בספטמבר 2012 חן שליטא, ‏"שרה נתניהו רוצה להיות שותפה לדרך שבה ראש הממשלה יעצב את ההיסטוריה. היא זכאית לזה", באתר גלובס, 22 באפריל 2011 מזל מועלם, אנשי ראש הממשלה נתניהו במבוכה: יועצת גילתה ששרה שותפה לכתיבת הנאומים, באתר הארץ, 24 באפריל 2011 שחר אטואן, השמלה של שרה נתניהו: שקיפות שמקרינה אטימות, באתר הארץ, 7 בפברואר 2013 יובל קרני, לבנת: העליהום על שרה נתניהו שוביניסטי ורדוד, באתר ynet, 6 בפברואר 2013 תומר ורון, דירוג פורבס: שרה נתניהו בראש רשימת 50 הנשים החזקות בישראל, באתר "פורבס ישראל", 18 במרץ 2013 "חור שחור של השפעה": כך הפכה שרה נתניהו לאשה החזקה בישראל, באתר "פורבס ישראל", 18 במרץ 2013(הקישור אינו פעיל, 20.6.2021) אורן פרסיקו, הסכמות מוקדמות, באתר העין השביעית, 24 בפברואר 2015 חנוך מרמרי, תמונת הניצחון, באתר העין השביעית, 24 בפברואר 2015 מערכת mako סלבס, ‏בלעדי: תמונותיה הלא מרוטשות של שרה נתניהו ממגזין "את" נחשפות, באתר ‏מאקו‏, 24 בפברואר 2015 איתמר אייכנר, נתניהו על פרשת מימרן: "ההר הוליד עכברון", באתר ynet, 7 ביוני 2016 האישום המתגבש נגד שרה נתניהו: הזמנת ארוחות בעשרות אלפי שקלים, באתר וואלה, 30 באוגוסט 2017 אבי אשכנזי‏, בלעדי | הזעם, הצרחות ואובדן השליטה: הקלטות שרה נתניהו נחשפות, באתר וואלה, 28 בינואר 2018 הקלטה של שרה נתניהו מאבדת עשתונות בשיחה עם יועץ תקשורת, יו-טיוב ynet, הרשת גועשת: שרה נתניהו - פסיכולוגית!!!, באתר ynet, 28 בינואר 2018 מעריב אונליין, ‏"AM PM!!!": צפו בחיקוי הקורע של שרה נתניהו בארץ נהדרת, באתר מעריב אונליין, 30 בינואר 2018 טל שלו‏, מי שמצפה שנתניהו ישנה את דרכו וייקח אחריות - עתיד להתאכזב, באתר וואלה, 20 באוקטובר 2023 כל רגע - דיווח: כך נערכים בסביבת נתניהו לוועדת החקירה למחדל, באתר kore.co.il מיכאל האוזר טוב, נתניהו מינה דובר שיתקשר עם הכתבים הצבאיים; מקורות ביטחוניים מאשימים: "הוא בקמפיין", באתר הארץ, 21 באוקטובר 2023 א (י-ם) 1839/01 שרה נתניהו נגד רשת שוקן ואחרים, ניתן ב-25 ביולי 2002 אפרת וייס, שרה נתניהו זכתה בתביעת פיצויים נגד "כל העיר", באתר ynet, 25 ביולי 2002 ת"א (שלום ירושלים) 1839/01 שרה נתניהו נ' רשת שוקן בע"מ (נבו 25.07.2002), באתר נבו, ‏25/07/02 דנה ויס, ‏יגאל סרנה: "אני נלחם בנתניהו כי הוא אסון", באתר ‏מאקו‏, 18 במרץ 2017 ירון דורון, יגאל סרנה יפצה את בני הזוג נתניהו ב-100 אלף ש"ח, באתר nrg‏, 11 ביוני 2017 ת"א (ת"א) 56211-03-16 בנימין נתניהו ושרה נתניהו נגד יגאל סרנה, ניתן ב-11 ביוני 2017 גלעד מורג, נדחה הערעור: יגאל סרנה ישלם למשפחת נתניהו, באתר ynet, 28 בינואר 2018 נועם שרביט ורן רימון, ‏"מעריב" יתנצל בפני שרה נתניהו: לא תפסה חניה פרטית על חשבון הציבור, באתר גלובס, 15 בפברואר 2009 אורן פרסיקו, "מצר על עוגמת הנפש שנגרמה לגב' נתניהו", באתר העין השביעית, 19 באוקטובר 2017. ההתנצלות פורסמה בטורו של כספית ב"מעריב" ב-20 באוקטובר 2017. ברק רביד, נתניהו וערוץ 10 קרובים לפסק זמן בתביעת "ביבי-טורס", באתר הארץ, 17 באוקטובר 2012 אורן פרסיקו, הסכם פשרה בין חברת החדשות של ערוץ 10 ורביב דרוקר לבין בני הזוג נתניהו מסיר זמנית את איום תביעת הדיבה בפרשת ביביטורס, באתר העין השביעית, 28 באוקטובר 2012 מתן וסרמן, ‏"התנהגויות מוטרפות": ההסבר של אולמרט לכך שכינה את נתניהו "חולה נפש", באתר מעריב אונליין, 10 בינואר 2022 גלעד מורג, השופט קבע: אולמרט ישלם למשפחת נתניהו 62.5 אלף שקלים והוצאות משפט, באתר ynet, 21 בנובמבר 2022 ינון בן שושן‏, תושב גבעתיים הורשע בהטרדה מינית של שרה נתניהו - ויפצה אותה ב-800 שקל, באתר וואלה, 8 בפברואר 2023 אחיה ראב"ד, פשרה בתביעת ליליאן פרץ נגד שרה נתניהו, באתר ynet, 11 בספטמבר 2012 שרון פולבר, שרה נתניהו מעידה: מני נפתלי הציע לשלם לעובדי משרד רה"מ כדי שיעידו נגדי, באתר הארץ, 29 באוקטובר 2015 אביאל מגנזי, שרה נתניהו: לא אכפת לי אם זה שקית או קופסת חלב, באתר ynet, 10 במאי 2015 וואלה! חדשות‏, הפרקליט יוסי כהן: "שרה נתניהו הפריכה את כל הטענות נגדה", באתר וואלה, 11 במאי 2015 "תביעתו של מני נפתלי נגד שרה נתניהו התקבלה: יפוצה ב-170 אלף ש"ח", באתר גלי צה"ל, 10 בפברואר 2016 בית דין אזורי לעבודה בירושלים, סע"ש 38335-03-14 מנחם נפתלי נגד משרד ראש הממשלה ואחרים, ‏ניתן ב-10 בפברואר 2016 שרה נתניהו ערערה על פסק הדין: "ראיות מפורשות שנפתלי משקר", באתר וואלה, 25 בפברואר 2016 יאיר אלטמן, איציק סבן, "לא הייתה המלצה להעמיד לדין את אשת רה"מ", באתר ישראל היום, 29 במאי 2016 ע"ע 56261-02-16 שרה נתניהו נגד מנחם נפתלי ואחרים, ניתן ב-29 במאי 2016 בג"ץ 2721/17 שרה נתניהו נגד בית הדין הארצי לעבודה בירושלים ואחרים, באתר ניתן ב-11 ביולי 2017 (ארכיון)(הקישור אינו פעיל, 20.6.2021) שרון פולבר, המדינה ערערה על פסק הדין בתביעת מני נפתלי, באתר הארץ, 10 במרץ 2016 איתמר לוין, מכה לנתניהו: פס"ד מני נפתלי - סופי, באתר News1 מחלקה ראשונה, 24 באוקטובר 2017 יהושע בריינר‏, שרה נתניהו ביקשה לפסול את נשיאת בית הדין לעבודה מלדון בתיק גיא אליהו, באתר וואלה, 20 במרץ 2016 סע"ש (י-ם) 16783-04-14 שרה נתניהו נגד גיא אליהו ואחרים, ניתן ב-3 באפריל 2016 חן מענית, ‏משפחת נתניהו במתקפה על השופטת: "פוגענית, מוטה וחד-צדדית", באתר גלובס, 31 במאי 2016 יהודה יפרח, ‏תביעת חסינות פיטורין לעובד שהתלונן על שרה נתניהו נמשכה בקול דממה, בעיתון מקור ראשון, 17 בדצמבר 2020 גלעד מורג, נדחתה התביעה של עובדת במעון רה"מ נגד שרה נתניהו: "גרסתה אינה מהימנה", באתר ynet, 23 בפברואר 2022 אלי סניור, לאחר חמש שעות: תמה חקירת שרה נתניהו, באתר ynet, 31 בדצמבר 2015 טובה צימוקי, היועמ"ש: שרה נתניהו תואשם בפרשת "הזמנת הארוחות" בשווי 359 אלף שקל, באתר ynet, 8 בספטמבר 2017 טובה צימוקי ויעל פרידסון, אישום נגד שרה נתניהו: "פעלה להשיג במרמה ארוחות במאות אלפי שקלים", באתר ynet, 21 ביוני 2018 דניאל דולב‏, הסדר עם שרה נתניהו בפרשת המעונות: תשלם 55 אלף שקל למדינה, באתר וואלה, 29 במאי 2019 תיק פלילי 52605-06-18(הקישור אינו פעיל, 20.6.2021) יעל פרידסון, שרה נתניהו הורשעה בפלילים: "שימוש לא ראוי בכספי ציבור", באתר ynet, 16 ביוני 2019 תפ (י-ם) 52605-06-18 מדינת ישראל נגד שרה נתניהו ועזרא סיידוף, ניתן ב-16 ביוני 2019 טובה צימוקי, ועדת ההיתרים: נתניהו לא יוכל לקבל 10 מיליון ש' להגנה מחברו, וצריך להחזיר כסף, באתר ynet, 2 ביולי 2020 גדעון דוקוב, התנועה לאיכות השלטון תפצה את שרה נתניהו, באתר מקור ראשון, ‏2022-04-07 אלי סניור, יום חקירות: העדויות החדשות, העימות וגרסת נתניהו ורעייתו, באתר ynet, 3 במרץ 2018 הסתיימה חקירת תיק 4000, באתר משטרת ישראל, 2 בדצמבר 2018 הכרעת היועמ"ש: נסגרו התיקים נגד שרה ויאיר נתניהו בתיק 4000, באתר ynet, 28 בפברואר 2019 מערכת, חגי בן ארצי: "לא יודע מה מתרחש במשפחת נתניהו, יש בינינו נתק של 20 שנה" 8 באוקטובר 2017, באתר כאן ליאור באקאלו, ‏הנתונים חושפים: כמה באמת עולה לנו אבטחת משפחת ראש הממשלה?, באתר ‏מאקו‏, 17 ביולי 2024